**Ανακοίνωση για τις εξετάσεις των μαθημάτων ευθύνης του κ. Ιωάννη Γιαβάση**

Κατά τη διενέργεια των εξετάσεων μέσω eclass έχει παρατηρηθεί το φαινόμενο σε αρκετά μαθήματα να υποβάλλονται ανώνυμα γραπτά από μη εγγεγραμμένους χρήστες. Τα γραπτά αυτά δεν μπορούν να ληφθούν υπόψιν και να λάβουν βαθμολογία, ούτε υπάρχει τρόπος ταυτοποίησης του ανώνυμου γραπτού και του ανώνυμου φοιτητή. Το πρόβλημα οφείλεται στο ότι κάποιοι φοιτητές δεν έχουν κάνει εγγραφή στο μάθημα του eclass πριν ξεκινήσουν τις εξετάσεις.

Για να μην ξαναπαρατηρηθούν αυτά τα προβλήματα θα πρέπει οι φοιτητές να κάνουν τα εξής:

1. Να βεβαιωθούν, πριν την έναρξη των εξετάσεων ότι έχουν κάνει εγγραφή στο μάθημα, ασχέτως εάν το μάθημα είναι ανοικτό, ώστε να εμφανίζεται στην λίστα των μαθημάτων που παρακολουθούν μέσω eclass [βρίσκετε το σωστό μάθημα από τη λίστα των μαθημάτων του τμήματος και κάνετε εγγραφή].
2. Λίγο πριν ξεκινήσει η εξέταση μέσα από της «Ασκήσεις» του eclass, θα πρέπει οι φοιτητές να συνδεθούν παράλληλα και με το MS Teams, χρησιμοποιώντας τους κωδικούς εξετάσεων του MS Teams που ανακοίνωσε πριν τις εξετάσεις η γραμματεία για κάθε μάθημα. Με αυτόν τον τρόπο θα υπάρχει ενδοεπικοινωνία και άμεση επίλυση τυχόν προβλημάτων μη εγγεγραμμένων χρηστών πριν τη λήξη των εξετάσεων.
3. Αμέσως μόλις ξεκινήσει η εξέταση μέσω eclass οι φοιτητές θα πρέπει να βλέπουν ότι το eclass τους αναγνωρίζει ονομαστικά κατά τη συμπλήρωση της «Άσκησης» (θα φαίνεται το Ονοματεπώνυμο και Αριθμός Μητρώου κάθε φοιτητή). Διαφορετικά, σημαίνει ότι συμμετέχουν στις εξετάσεις ως μη εγγεγραμμένοι χρήστες.
4. Σε σπάνιες περιπτώσεις, μπορεί να εμφανίζεται κάποιος ως μη εγγεγραμμένος χρήστης, παρόλο που έκανε εγγραφή στο μάθημα πριν τις εξετάσεις (αλλά δεν ολοκληρώθηκε επιτυχώς). Αυτό μπορεί να εντοπιστεί μόνο μέσω της ταυτόχρονης επικοινωνίας μέσω του MS Teams την ώρα της εξέτασης. Σε αυτή την περίπτωση ο φοιτητής και πάλι δεν θα βλέπει τα στοιχεία ταυτοποίησής του στην «Άσκηση» που συμμετέχει και θα πρέπει να κάνει εκ νέου εγγραφή στο μάθημα [από-εγγραφή από το μάθημα και εκ νέου εγγραφή στο μάθημα από τη λίστα των μαθημάτων του Τμήματος].